مدینہ ظفر

مدینہ ظفر (پیدائش10 اگست 1998ء) ایک پاکستانی خاتون اسکوائش کھلاڑی ہے۔ جنوری 2019ء میں پی ایس اے کی عالمی اسکوائش درجہ بندی میں وہ 76 درجے پر تھیں، جو ان کی اب تک کی سب سے بڑی درجہ بندی ہے۔ جب کہ اس وقت نومبر 2020ء کے مطابق ان کی درجہ بندی 120 ہے۔ ان کی بڑی بہن فائزہ ظفر بھی اسکواش کی ساتھی کھلاڑی ہیں جو بین الاقوامی سطح پر پاکستان کے لئے کھیلتی ہیں۔

کھیل 
مدینہ ظفر و فائزہ ظفر کے ایک مشترکہ انٹرویو میں ان دونوں بہنوں کا کہنا تھا کہ انھوں نے بچپن ہی سے اسکوائش شروع کر دی تھی، اس کی وجہ جہانگیر خان تھے، جن سے ایک ملاقات کے بعد مدینہ ظفر کے والد نے اپنی بیٹیوں کو اسکوائش کی طرف مائل کیا۔ مدینہ ظفر کو اپنی بہن کے ہمراہ 2018ء دولت مشترکہ کھیلوں میں پاکستان کی نمائندگی کے لئے منتخب کیا گیا تھا جہاں ان دونوں نے دولت مشترکہ کھیلوں ميں پہلی بار حصہ لیا تھا۔ مدینہ کی شراکت میں فائزہ ظفر نے خواتین ڈبل مقابلے میں 2018ء دولت مشترکہ کھیلوں میں حصہ لیا، اور گروپ مرحلے میں ہی باہر ہو گیئں۔

مدینہ ظفر نے 2018ء پی ایس اے عالمی دورہ کے حصے پی ایس ایف پاکستان اسکوائش سرکٹ کے فائنل اپنی بہن فائزہ ظفر کو شکست دی۔

2019ء میں نیپال میں جنوب ایشیائی کھیلوں میں اسکوائش کے وویمن سنگل میں بھارتی کھلاڑی سے سیمی فائنل ہار کر کانسی کا اور خواتین ٹیم مقابلوں میں بھارتی ٹیم سے فائنل ہار کر چاندی کا تمغا جیتا۔

مدینہ ظفر اس وقت پاکستان کی اپنی اسکوائش درجہ بندی میں 15ویں درجے پر ہیں، جب کہ یہ پاکستان فوج سے ایک معاہدے کے تحت، فوج کی اسکوائش ٹیم کا حصہ ہیں۔ اور ملکی سطح پر ہونے والے اسکوائش مقابلوں میں فوجی ٹیم کی نماہندگی کرتی ہیں۔

ان کی دیگر وہ بہنوں میں، بڑی بہن پاکستان قومی کرکٹ ٹیم میں اور چھوٹی بہن بھی اسکوائش کھیلتی ہے۔

شماریات

حوالہ جات

بیرونی روابط 
 

1998ء کی پیدائشیں
ایشیائی کھیلوں میں شریک پاکستانی کھلاڑی
ایشیائی کھیل، 2018ء میں شریک اسکوائش کھلاڑی
بقید حیات شخصیات
پاکستانی خواتین اسکواش کھلاڑی
جنوب ایشیائی کھیلوں میں اسکوائش کے تمغا یافتگان
جنوب ایشیائی کھیلوں میں پاکستانی کانسی تمغا یافتگان
دولت مشترکہ کھیلوں میں شریک پاکستانی کھلاڑی
دولت مشترکہ کھیل، 2018ء میں شریک اسکوائش کھلاڑی
گوجرانوالہ کے کھلاڑی
جنوب ایشیائی کھیلوں میں پاکستانی نقری تمغا یافتگان
ویکی ڈیٹا سے مطابقت رکھنے والی مختصر تفصیل